
รายงานการประชุมสภาองค์การบริหารส่วนตำบลนาไม้ไผ่สมัยสามัญ  สมัยที่  1/2560ประจำปี  2560
เมื่อวันที่  8 กุมภาพันธ์  2560  เวลา  14.00 น.
ณ  ห้องประชุมเฉลิมพระเกียรติ 80  พรรษา   องค์การบริหารส่วนตำบลนาไม้ไผ่
ผู้มาประชุม
	ลำดับที่
	ชื่อ – สกุล
	ตำแหน่ง

	1.
	นายสบาย
	รัตนบุรี
	ประธานสภาฯ อบต.

	2.
	นายสมบูรณ์
	รักษ์ศรีทอง
	รองประธานสภาฯ อบต.

	3.
	นายนพดล
	ไชยศร
	เลขานุการสภา อบต.

	4.
	นายวิชาชาญ
	ชนูดหอม
	ส.อบต.หมู่ที่ 1

	5.
	นายเสริมศักดิ์
	พฤกษพนม
	ส.อบต.หมู่ที่ 2

	6.
	นายภัฎศชลญ์
	แร่ทอง
	ส.อบต.หมู่ที่ 2

	7.
	นายพงษ์ศักดิ์
	พรหมดนตรี
	ส.อบต. หมู่ที่ 3

	8.
	นายสมนึก
	สมมาตร
	ส.อบต.หมู่ที่ 4

	9.
	นายสมใจ
	ศรีระษา
	ส.อบต.หมู่ที่ 4

	10.
	นายขจร
	แก้วสว่าง
	ส.อบต.หมู่ที่ 5

	11.
	นางสิรัญญา
	สังข์การณ์
	ส.อบต.หมู่ที่ 5

	12.
	นายรัตตะภูมิ
	คงยงค์
	ส.อบต. หมู่ที่ 6

	13.
	นายสัมพันธ์
	จีนประสม
	ส.อบต.หมู่ที่ 6

	14.
	นายพรชัย
	รัตนคช
	ส.อบต.หมู่ที่ 7

	15.
	นายพรศักดิ์
	ภักดีสุวรรณ
	ส.อบต.หมู่ที่ 7

	16.
	นายอภินันต์
	หนูริง
	ส.อบต.หมู่ที่ 8

	17.
	นายวิชาญ
	ทรัพย์พระอินทร์
	ส.อบต.หมู่ที่ 8

	18.
	นางสาวเสาวรัตน์
	ช่วยเกิด
	ส.อบต.หมู่ที่ 9

	19.
	นายสมพร
	รัตนคช
	ส.อบต.หมู่ที่ 9

	20.
	นายผล
	กล้าปราบโจร
	ส.อบต.หมู่ที่ 10

	21.
	นางสาวนงลักษณ์
	ตาดทอง
	ส.อบต.หมู่ที่ 10

	22.
	นายสมยศ
	รักษาแก้ว
	ส.อบต.หมู่ที่  11

	23.
	นายณรงค์
	อักษรไทย
	ส.อบต.หมู่ที่  11

	24.
	นายไพศาล
	แก้วตาทิพย์
	ส.อบต.หมู่ที่ 12

	25.
	นายเดชภณ
	แก้วคุ้มภัย
	ส.อบต.หมู่ที่ 14

	26.
	นายชัยณรงค์
	เพชรส่งศรี
	ส.อบต.หมู่ที่ 14






ผู้ไม่มาประชุม
	ลำดับที่
	ชื่อ – สกุล
	ตำแหน่ง

	1.
	นายอภิชาติ
	รัตนบุรี
	ส.อบต.หมู่ที่ 12(ขาด)

	2.
	นางศรีสุดา
	ชำนาญกิจ
	ส.อบต.หมู่ที่ 13(ขาด)


ผู้เข้าร่วมประชุม
	ลำดับที่
	ชื่อ – สกุล
	ตำแหน่ง

	1.
	นายชัยพิภัทร
	รัตนบุรี
	นายก อบต.

	2.
	นายสายันท์
	นิธิสกุลกาญจน์
	รองนายก อบต.

	3.
	นายสุชาติ
	หนูในนา
	รองนายก  อบต.

	4.
	นายบุญสิทธิ์
	ชอบทำกิจ
	เลขาฯ  นายก อบต.

	5.
	นางถาวร
	อยู่เป็นสุข
	ผอ.กองคลัง

	6.
	นางอรอุษา
	คงหอม
	จนท.วิเคราะห์ฯ

	7.
	นางจีรภรณ์
	คชพันธ์
	ผช.ธุรการ


	เมื่อที่ประชุมพร้อมแล้ว เลขานุการสภา อบต.นาไม้ไผ่  กล่าวเรียนเชิญ ประธานสภาฯ  จุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้
เริ่มประชุม	14.00น.
เรื่องก่อนระเบียบวาระการประชุม
ประธานสภาฯ	ตามที่สภาองค์การบริหารส่วนตำบลนาไม้ไผ่  ได้กำหนดการประชุมสมัยสามัญ 4 สมัย  ซึ่งครั้งนี้เป็นการประชุมสมัยสามัญ  สมัยที่  1/2560  และได้กำหนดไว้ในระหว่างวันที่  1-15  กุมภาพันธ์  2560  โดยมีกำหนดไว้  4  สมัย  นั้น สำหรับวันนี้ก็มีเรื่องที่จะประชุมดังนี้
ระเบียบวาระที่  1  เรื่องที่ประธานแจ้งให้ที่ประชุมทราบ
	1.1  เรื่องกำหนดการผู้ว่าราชการจังหวัดนครศรีธรรมราชาลงพื้นที่ตำบลนาไม้ไผ่
ประธานสภาฯ	ขอเชิญท่านปลัด อบต.
นายนพดล  ไชยศร	จากโครงการผู้ว่าเดินดิน กินข้าวแกง  แหลงใต้ รับใช้คนคอน ที่มีกำหนดการเมื่อต้นเดือนธันวาคม  2559  แต่ต้องเลื่อนออกไปเนื่องจากปัญหาน้ำท่วม สำหรับกำหนดการใหม่คือวันที่ 15 กุมภาพันธ์ จะเดินทางมาที่วัดลุมพินีและในวันที่ 16  จะเดินทางต่อไปยังอำเภอนาบอน ก็ขอให้ทุกท่านได้เตรียมการต้อนรับท่านด้วยโดยเฉพาะพื้นที่ที่ท่านจะต้องไปดูงานไม่ว่าจะเป็นโรงรมบ้านใสกรูดหรือช่องหินลูกช้าง รวมถึงจุดอื่นๆด้วยก็ต้องขอให้เจ้าของพื้นที่เตรียมการต้อนรับด้วย
ที่ประชุม	รับทราบ

ระเบียบวาระที่  2  เรื่องรับรองรายงานการประชุมสภาครั้งที่แล้ว  (เมื่อวันที่ 30  ธันวาคม2559)
นายนพดล  ไชยศร	เลขานุการสภา ได้มีการทบทวนรายงานการประชุมครั้งที่แล้ว  โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่
ที่ประชุม	ขอให้มีการในส่วนที่มีการพิมพ์ผิด
ประธานสภาฯ	สมาชิกท่านใดไม่รับรองรายงานการประชุมครั้งที่แล้วเมื่อวันที่ 30  ธันวาคม2559ตามที่ได้มีการแก้ไขแล้ว  โปรดยกมือขึ้นครับ/ไม่มี
มติที่ประชุม			รับรอง
ระเบียบวาระที่ 3 เรื่องด่วน/พิจารณา
3.1  เรื่องโอนงบประมาณไปตั้งจ่ายรายการใหม่เพื่อจัดซื้อเครื่องถ่ายเอกสาร  จำนวน  1  เครื่อง และจัดซื้อเครื่องโทรสาร  จำนวน  4  เครื่อง
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ  และเพื่อนสมาชิกทุกท่าน ซึ่งเครื่องถ่ายเอกสารก็ได้แจ้งให้ทุกท่านทราบในการประชุมครั้งที่แล้วว่าเราจะนำไปใช้ในส่วนงานของโยธาเป็นหลักเนื่องจากส่วนโยธาจำเป็นต้องใช้ในการถ่ายงานจำนวนมากและในส่วนของเครื่องโทรสารก็คือจะซื้อไว้ให้สำหรับทุกส่วนไม่ว่าจะเป็นกองคลัง  สำนักปลัด  กองโยธา และเป็นห้องของ สสส.รวมกับงานสปสช.สาธารณสุข  ส่วนรายละเอียดก็ต้องขอให้เจ้าหน้าที่วิเคราะห์ได้ชี้แจง
ประธานสภาฯ	ขอเชิญเจ้าหน้าที่วิเคราะห์ฯ
นางอรอุษา  คงหอม	เรียนท่านประธานสภาฯ  ดิฉันนางอรอุษา  คงหอม ตามที่สภาองค์การบริหารส่วนตำบลนาไม้ไผ่  ได้มีความเห็นชอบแผนพัฒนาสามปีเมื่อวันที่  30  ธันวาคม  ที่ผ่านมา สำหรับเครื่องถ่ายเอกสารดิจิตอลนั้นราคาอยู่ที่ 250,000  บาท  โดยโอนจากโครงการจัดงานวันลอยกระทงจำนวน  150,000  บาทและโอนจากวัสดุก่อสร้างจำนวน  100,000  บาท  และสำหรับเครื่องโทรสารจำนวน  4  เครื่อง ซึ่งก็จะใช้ในงานสาธารณสุข  1  เครื่อง  กองโยธา 1  เครื่อง  กองคลัง 1  เครื่อง  และสำนักปลัด  1  เครื่อง  จำนวนเครื่องละ  18,000  บาท  รวม 4  เครื่องจะเป็นเงินทั้งสิ้น  72,000  บาท  ซึ่งก็โอนมาจากวัสดุก่อสร้าง
[bookmark: _GoBack]ประธานสภาฯ	มีสมาชิกท่านใดจะสอบถามบ้าง/ขอเชิญท่านขจร  แก้วสว่าง
นายขจร  แก้วสว่าง	เรียนท่านประธานสภาฯ  ผมนายขจร  แก้วสว่าง  ส.อบต.หมู่ที่ 5 ผมมองว่าการจะใช้เครื่องโทรสารจำนวน  4  เครื่องผมว่างานเราไม่ได้มีมากขนาดนั้น  เครื่องโทรสาร 4  เครื่องผมว่ามากไป
ประธานสภาฯ	ขอเชิญท่านนายก อบต.  ได้ชี้แจง
นายชัยพิภัทร  รัตนบุรี	เรียนท่านประธานสภาฯ และเพื่อนสมาชิก สาเหตุที่ต้องซื้อถึง 4 เครื่องเนื่องจากแต่ละส่วนจะต้องใช้เครื่องโทรสารอยู่ตลอดเวลาและตอนนี้ทั้งสำนักงานอยู่มีอยู่เครื่องเดียวแต่เนื่องด้วยปริมาณงานของเรารวมถึงบ่อยครั้งที่จะต้องรายงานด่วนไปยังจังหวัด พอเรามีอยู่เครื่องเดียวบางครั้งก็ไม่ทันและพอเครื่องมีปัญหาเราก็ไม่มีเครื่องสำรอง  และอีกไม่กี่วัน กองโยธา และงานสาธารณสุขก็ต้องย้ายมาอยู่สำนักงานด้านหลัง  ถ้าหากเราไม่มีเครื่องโทรสารประจำอยู่ที่ห้องก็ทำให้การรายงานเกิดความล่าช้าถ้าต้องเดินไปเดินมาเพื่อที่จะส่งเอกสาร
ประธานสภาฯ	ขอเชิญท่านวิชาชาญ  ชนูดหอม
นายวิชาชาญ  ชนูดหอม	เรียนท่านประธานสภาฯ ผมนายวิชาชาญ  ชนูดหอม  ส.อบต.หมู่ที่ 1  เมื่อได้ฟังเหตุผลแล้ว  ผมก็เห็นด้วยที่จะให้ซื้อทั้ง 4  เครื่อง
ประธานสภาฯ	มีสมาชิกท่านใดต้องการที่จะสอบถามอีกบ้าง/ถ้าไม่มีผมขอมติที่ประชุมนะครับ
ประธานสภาฯ	สมาชิกท่านใดไม่เห็นชอบโอนงบประมาณไปตั้งจ่ายรายการใหม่เพื่อจัดซื้อเครื่องถ่ายเอกสารจำนวน  1  เครื่องและจัดซื้อเครื่องโทรสารจำนวน  4  เครื่อง  โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบโอนงบประมาณไปตั้งจ่ายรายการใหม่เพื่อจัดซื้อเครื่องถ่ายเอกสารจำนวน  1  เครื่องและจัดซื้อเครื่องโทรสารจำนวน  4  เครื่องโปรดยกมือขึ้น
มติที่ประชุม	- ส่วนใหญ่มีมติเห็นชอบ  23  ท่าน
	- งดออกเสียง   2  ท่าน

3.2  เรื่องเปลี่ยนแปลงคำชี้แจงงบประมาณค่าจัดซื้อที่ดิน  เพื่อขยายพื้นที่สนามกีฬาองค์การบริหารส่วนตำบลนาไม้ไผ่
ประธานสภาฯ	ขอเชิญท่านนายกอบต.
นายชัยพิภัทรรัตนบุรี	เรียนท่านประธานสภาฯและเพื่อนสมาชิกทุกท่านสำหรับเรื่องนี้เราก็ได้มีการขอมติที่ประชุมจากสภาฯครั้งหนึ่งแล้วแต่ตอนนั้นเรายังไม่มีพื้นที่ที่จะมาแนบเพื่อดำเนินการและสำหรับวันนี้เรามีเอกสารของพื้นที่ว่าที่ตรงนั้นอยู่ตรงจุดไหนทำไมเราต้องซื้อจุดนี้ ซึ่งที่ที่เราจะซื้อก็คืออยู่ด้านหน้าซึ่งติดกับสนามกีฬา มีเนื้อที่ประมาณ 1  ไร่เศษ โดยเราตั้งงบประมาณไว้  550,000  บาท  ซึ่งหลังจากนี้เราจะต้องราคากลางจากสำนักงานที่ดินจังหวัดเพื่อนำมาประกอบเรื่องในการจัดซื้อซึ่งตอนนี้เจ้าของที่ดินได้นำโฉนดที่ถ่ายเอกสารนำมาให้กับทาง อบต.แล้วเพื่อที่จะแนบเรื่องการขอราคากลางวันนี้เลยต้องขอนำเข้าที่ประชุมมาเปลี่ยนแปลงคำชี้แจงในการจัดซื้อที่ดิน
ประธานสภาฯ	ขอเชิญท่านปลัด อบต.
นายนพดล  ไชยศร	เรียนท่านประธานสภาฯ และสมาชิกทุกท่าน  สภาฯได้อนุมัติงบประมาณในการจัดซื้อที่ดินสำหรับใช้ในการก่อสร้างสนามกีฬาซึ่งที่มาของโครงการก็มาจากแผนพัฒนาท้องถิ่นผ่านกระบวนการตามกระบวนการทุกอย่างเรียบร้อยเมื่อสภาอนุมัติใช้แผนสามปี  พอจะซื้อก็มีปัญหาเกิดขึ้นคือในการจัดซื้อที่ดินในครั้งนี้เป็นการจัดซื้อแบบวิธีพิเศษ  คือพิเศษตรงพื้นที่ที่จะซื้อคือจะต้องระบุจุดให้ชัดเจนในส่วนที่เราได้อนุมัติไปนั้นเราไม่ได้ระบุจุดที่ชัดเจนเพียงแค่บอกว่าต้องการที่จะขยายสนามกีฬา  ซึ่งสนามกีฬาของเราจะสามารถขยายได้ 2  ด้าน  พอเราจะซื้อจริงๆสำนักงานที่ดินจังหวัดเค้าบอกว่าเราจะต้องระบุให้ชัดว่าเป็นบริเวณใดซึ่งในการประชุมครั้งนี้ก็ขอเพิ่มเติมพิกัดบริเวณและจำนวนที่จะซื้อคือ1  ไร่  2  งาน  เพื่อให้สอดคล้องกับงบประมาณที่เราตั้งไว้ คือ  550,000  บาท  และวิธีการที่จะซื้อได้คือ  1.ถึงแม้ว่าสภาฯ จะอนุมัติไว้แล้ว  550,000  บาท  คณะกรรมการจะต้องลงมาระบุงบประมาณอีกครั้งหนึ่ง คณะกรรมการในที่นี้คือ เจ้าหน้าที่จากสำนักงานที่ดินจังหวัด, ตัวแทนท่านนายอำเภอทุ่งสง,ตัวแทนข้าราชการส่วนท้องถิ่น  3  คนนี้จะเป็นผู้มากำหนดราคากลางขึ้นมาอีกครั้งหนึ่ง  เราตั้งไว้  550,000  บาท  คณะกรรมการเค้าจะมาดูย้อนหลัง  3  ปี ว่าการซื้อขายที่ดินนั้นไร่ละเท่าไหร่
นายวิชาชาญ  ชนูดหอม	เรียนท่านประธานสภาฯที่เคารพ ผมนายวิชาชาญ ชนูดหอม  ส.อบต.หมู่ที่ 1ผมอยากทราบว่าเราเอาเงินจากไหน  ตั้งไว้หรือไม่อย่างไร  แต่โดยส่วนตัวแล้วผมเห็นด้วยในการที่จะซื้อ
นายนพดล  ไชยศร	เราตั้งไว้ในข้อบัญญัติแล้ว อยู่ในหน้าหลังๆ ผมคิดว่าท่านคงจะลืมดู
ประธานสภาฯ	มีสมาชิกท่านใดจะสอบถามอีกหรือไม่
ประธานสภาฯ	ขอเชิญท่านเดชภณ  แก้วคุ้มภัย
นายเดชภณ  แก้วคุ้มภัย	เรียนท่านประธานสภาฯ  ผมนายเดชภณ  แก้วคุ้มภัย  ส.อบต.หมู่ที่ 14  ผมดูถึงความจำเป็นตอนนี้ผมว่ายังไม่ค่อยจำเป็นเนื่องจากสนามกีฬาเราก็มีอยู่แล้ว  ผมว่างบตัวนี้เราเอาไปทำอย่างอื่นดีกว่าหรือไม่  ไม่ว่าจะเป็นปัญหาที่เกิดจากน้ำท่วมที่ผ่านมารวมถึงภัยแล้งที่กำลังจะเจอในไม่กี่เดือน  เอาเวลาเอาเงินที่มีอยู่ไปแก้ปัญหาตรงจุดนั้นดีกว่า
นายนพดล  ไชยศร	คือข้อบัญญัติงบประมาณที่ผ่านมาผ่านสภาฯมาแล้วที่ผมบอกว่าท่านคงจะลืมไปซึ่งเป็นมติแล้วส่วนจะทำหรือไม่อย่างไรก็อีกประเด็นหนึ่ง ซึ่งในช่วงหน้าแล้งผมก็เชื่อว่าเราก็จะต้องแก้ปัญหาภัยแล้งก่อน  ในส่วนของวันนี้เป็นเพียงการขอมติที่ประชุมโดยการระบุจุดและจำนวน  ส่วนจะซื้อเมื่อไหร่นั้นก็ค่อยว่าอีกที
ประธานสภาฯ	มีสมาชิกท่านใดต้องการที่จะสอบถามอีกบ้าง/ถ้าไม่มีผมขอมติที่ประชุมนะครับ
ประธานสภาฯ	สมาชิกท่านใดไม่เห็นชอบเปลี่ยนแปลงคำชี้แจงงบประมาณค่าจัดซื้อที่ดินเพื่อขยายพื้นที่สนามกีฬาองค์การบริหารส่วนตำบลนาไม้ไผ่  โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบเปลี่ยนแปลงคำชี้แจงงบประมาณค่าจัดซื้อที่ดินเพื่อขยายพื้นที่สนามกีฬาองค์การบริหารส่วนตำบลนาไม้ไผ่โปรดยกมือขึ้น
มติที่ประชุม	- ส่วนใหญ่มีมติเห็นชอบ23ท่าน
	- งดออกเสียง2ท่าน
3.3  เรื่อง  การกำหนดสมัยประชุมสภาฯ สมัยสามัญ  ประจำปี  2560
ประธานสภาฯ	องค์การบริหารส่วนตำบลนาไม้ไผ่  อาศัยอำนาจตามพระราชบัญญัติสภาตำบลและองค์การบริหารส่วนตำบล  พ.ศ.  2537  แก้ไขเพิ่มเติมจนถึงฉบับที่  5 พ.ศ. 2546  มาตรา  53  วรรค 1 และตามระเบียบกระทรวงมหาดไทยว่าด้วยข้อบังคับการประชุมสภา พ.ศ. 2547    ข้อ  21 วรรค 1 ข้อ  11 (3) สำหรับองค์การบริหารส่วนตำบล  ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย  แต่ละสมัยในปีนั้นจะเริ่มเมื่อใด  แต่ละสมัยในปีนั้นมีกำหนดกี่วัน  กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน
นางสาวเสาวรัตน์  ช่วยเกิด	เรียนท่านประธานสภาฯ ดิฉันนางสาวเสาวรัตน์  ช่วยเกิด  ส.อบต. หมู่ที่ 9  ขอกำหนดสมัยประชุมของปี  2560  โดยขอกำหนด
	- วันที่  1- 15  กุมภาพันธ์  2560  เป็นการประชุมสมัยสามัญสมัยที่  1
	-วันที่  16-30  เมษายน  2560  เป็นการประชุมสมัยสามัญสมัยที่  2
	-วันที่  1- 15 สิงหาคม  2560  เป็นการประชุมสมัยสามัญสมัยที่  3
	-วันที่  17-31 ตุลาคม  2560  เป็นการประชุมสมัยสามัญสมัยที่  4
	และขอกำหนดสมัยประชุมสมัยแรกของปี  2561  ระหว่างวันที่  1 - 15  กุมภาพันธ์  2561  เป็นการประชุมสมัยสามัญสมัยที่ 1 
ประธานสภาฯ	สมาชิกท่านใดไม่เห็นชอบตามที่ท่านเสาวรัตน์  ช่วยเกิด  เสนอมา โปรดยกมือขึ้น/ไม่มี
มติที่ประชุม		เห็นชอบเป็นเอกฉันท์	
ระเบียบวาระที่  4  เรื่องสืบเนื่อง (ถ้ามี)
4.1เรื่องแนวทางการจ่ายขาดเงินสะสมเนื่องจากปัญหาอุทกภัย
ประธานสภาฯ	ขอเชิญท่านนายกอบต.
นายชัยพิภัทรรัตนบุรี	เรียนท่านประธานสภาฯและเพื่อนสมาชิกทุกท่านสำหรับเรื่องนี้เราก็ได้มีการพูดคุยกันแล้วเมื่อวันที่ 30  ธันวาคม  ที่ผ่านมาว่าให้ทางสมาชิกไปสำรวจพื้นที่ในเขตความรับผิดชอบมาว่ามีถนนสายไหนชำรุดบ้างและให้แจ้งเรื่องมายังส่วนโยธา  ได้ลงพื้นที่สำรวจความเสียหายและเพื่อให้นายช่างจะได้คิดประมาณการถูกและตอนนี้ก็มีอยู่ 15  โครงการที่ได้รับแจ้งมาแล้วและได้ส่งไปให้ทางอำเภอเพื่อของบประมาณแล้วก็ได้แก่  
	1.  ซ่อมแซมถนนหินคลุกสายคลองนาวัง (บ้านนางห่วง  รัตนคช) –ต่อเขตม.3
	2.  ซ่อมแซมถนนหินคลุกสายสามแยกคลองนาวัง – ต่อเขต ม. 5
	3.  ซ่อมแซมถนนหินคลุกสายหนองลาด –สี่แยกชลประทาน  ม. 3
	4.  ซ่อมแซมถนนหินคลุกสายราษฎร์นิยม –สี่แยกหนองหอย  ม. 6
	5.  วางท่อระบายน้ำ คสล. ถนนสายบ้านนายบุญธรรม –ต้นไทร  ม. 8
	6.  ซ่อมแซมถนนหินคลุกสายบ้านนายจำนูญ–บ้านนางผิน  ม. 9
	7.  ซ่อมแซมถนนหินคลุกสายทุ่งพรุเทา-ไสยูง ม. 11
	8.  ซ่อมแซมถนนหินคลุกสายต้นส้าน–วังถ้ำ  ม. 13
	9.  ซ่อมแซมถนนหินคลุกสายทุ่งควนนม – ต่อเขต ม.12 (ม. 2)
	10.  ซ่อมแซมถนนหินคลุกสายสะพานคลองหมอ –บ้านนายทอง  คชพันธ์  ม. 3
	11.  ซ่อมแซมถนนหินคลุกสายกาญจนาภิเษก  ม. 9
	12.  ซ่อมแซมถนนหินคลุกสายควนขวาง –บ้านแม่น้ำ  ม. 11
	13.  ซ่อมแซมถนนหินคลุกสายโรงรม –บ้านไสยูง  ม. 11
	14.  ซ่อมแซมถนนหินคลุกสายทุ่งส้าน–แม่น้ำ  ม. 11
	15.  ซ่อมแซมถนนหินคลุกสายคลองชลประทาน  ม. 1
นายชัยพิภัทรรัตนบุรี	สำหรับหมู่บ้านไหนที่ยังไม่ได้แจ้งก็ให้แจ้งเข้ามาเพื่อนายช่างจะได้สำรวจความเสียหายและทำการคิดประมาณการ  เพราะเราต้องรีบดำเนินการแก้ไขปัญหาให้พี่น้องประชาชน
ประธานสภาฯ	ขอเชิญท่านวิชาชาญ  ชนูดหอม
นายวิชาชาญ  ชนูดหอม	เรียนท่านประธานสภาฯ ผมนายวิชาชาญ  ชนูดหอม  ส.อบต. หมู่ที่ 1 ผมเห็นด้วยแต่ท่านต้องดูงบอำเภอก่อนว่าลงมากี่สาย  วันก่อนที่คุยกันว่าจะจ่ายงบกลางก่อน  เพราะว่าการจ่ายเงินสะสมนั้นควรไว้จ่ายตอนจำเป็นจริงๆ
ประธานสภาฯ	มีสมาชิกท่านใดต้องการสอบถามอีกหรือไม่
ที่ประชุม	รับทราบ

ระเบียบวาระที่  5  เรื่องอื่นๆ
5.1  เรื่อง………………………………………………………
ประธานสภาฯ	ขอเชิญนายผล  กล้าปราบโจร
นายผล  กล้าปราบโจร	เรียนท่านประธานสภาฯ  	ผมนายผล  กล้าปราบโจร  ส.อบต.หมู่ที่ 10  ผมก็มีเรื่องที่จะแจ้งคือถนนสายช่องหินลูกช้างเป็นหลุมเป็นบ่อเยอะเนื่องจากปัญหาฝนตกหนักและต้นไม้ก็เอนมาทางสายไฟที่จะขึ้นไปช่องหินลูกช้าง  ผมก็ขอให้เจ้าหน้าที่นำรถกระเช้าไฟฟ้าพร้อมอุปกรณ์การตัดกิ่งไม้ไปปรับปรุงแก้ไขให้เรียบร้อยก่อนที่ท่านผู้ว่าฯจะลงพื้นที่ตรงจุดนั้น
ประธานสภาฯ	ขอเชิญท่านวิชาญ  ทรัพย์พระอินทร์
นายวิชาญ  ทรัพย์พระอินทร์	เรียนท่านประธานสภาฯ ผมนายวิชาญ  ทรัพย์พระอินทร์ส.อบต.หมู่ที่ 8  ผมอยากจะขอให้ช่างได้ไปสำรวจเพื่อที่จะซ่อมระบบประปาของหมู่ที่ 8  ให้หน่อยครับเนื่องจากอีกไม่กี่เดือนจะถึงหน้าแล้งแล้วชาวบ้านจะไม่มีน้ำใช้
ประธานสภาฯ	ขอเชิญท่านอภินันต์  หนูริง
นายอภินันต์  หนูริง	เรียนท่านประธานสภาฯ  ผมนายอภินันต์  หนูริง  ส.อบต.หมู่ที่ 8  ผมขอฝากเรื่องการจัดทำเอกสารและหนังสือแจ้งยกตัวอย่างเรื่องการศึกษาดูงานที่ผ่านมาสมาชิกทุกคนไม่ได้รับหนังสือแจ้งเลยเพราะเข้าใจว่ามีการเล่นไลน์กลุ่มอยู่  แต่ต้องคิดว่าสมาชิกบางท่านก็ไม่ได้เล่นไลน์เค้าก็ไม่ได้รับข่าวสาร  ก็ขอฝากเรื่องนี้ด้วย
นายเสริมศักดิ์  พฤษกพนม	เรียนท่านประธานสภาฯ  ผมนายเสริมศักดิ์  พฤษกพนม  ส.อบต.หมู่ที่ 2  ผมขอปรึกษาคือการแก้ปัญหาภัยแล้งที่มีการปรับปรุงสระหนองฆ้องไชย  ซึ่งตอนนี้ได้สิ้นสุดระยะเวลาดำเนินการแล้วแต่ยังสร้างไม่เสร็จเนื่องจากว่าเกิดปัญหาน้ำท่วม 2 รอบ โดยการทำขั้นบันไดนั้นจะต้องสูบน้ำในสระออก  ชาวบ้านเกรงว่าหากสูบน้ำออกหมดพอถึงช่วงหน้าแล้งชาวบ้านจะไม่มีน้ำใช้
ที่ประชุม	รับทราบ
ประธานสภาฯ	ประธานกล่าวปิดการประชุมเวลา  15.40  น.

